KIRJALLINEN KYSYMYS E-2000/00 esittäjä(t): Mauro Nobilia (UEN) komissiolle. Giardino zoologico di Napoli -yhtiö.



Virallinen lehti nro 089 E , 20/03/2001 s. 0125 - 0126



KIRJALLINEN KYSYMYS E-2000/00 esittäjä(t): Mauro Nobilia (UEN) komissiolle (21. kesäkuuta 2000) Aihe: Giardino zoologico di Napoli -yhtiö Giardino zoologico di Napoli -yhtiö on toiminut Napolissa jo 50 vuoden ajan ja ennen sen perustamista Napolissa ei ollut eläintarhaa. Napolin kaltaisessa suuressa ja merkittävässä kaupungissa eläintarhan kulttuurinen arvo on kiistaton. Muut lähimmät eläintarhat sijaitsevat noin 200 kilometrin päässä Napolista (Fasano zoo safari Rooma). Eläintarhan sulkeminen olisi suuri vahinko napolilaisille, jotka eläintarhan kulttuurisen arvon lisäksi menettäisivät mahdollisuuden hyödyntää eläintarhaa opetustyössä, kuten joillakin kouluilla ja yliopistoilla on ollut viime aikoina tapana tehdä. Giardino zoologico di Napoli -yhtiö on rajavastuuyhtiö. Yhtiö teki 50 vuotta sitten vuokrasopimuksen laajemman alueen omistajan, yhtiön nimeltä Mostra d'Oltremare Spa kanssa, jonka pääosakkeenomistaja on Napolin kaupunki. Alueen omistavan yhtiön asettaman ehdon mukaisesti vuonna 1998 umpeen mennyttä vuokrasopimusta ei ole uusittu ja eläintarhan häätämiseksi on nostettu kanne, joka on mennyt läpi mutta jonka täytäntöönpano siirrettiin vuoteen 2000. Siihen, miksi vuokrasopimusta ei ole uusittu ei kuitenkaan ole annettu mitään järkeenkäypää syytä, vaan ainoastaan epämääräisiä selityksiä. Napolin kaupungin, joka on asiassa osallisena kahdestakin syystä, sekä Mostra d'Oltremare Spa -yhtiön pääosakkeenomistajana että kaupunginhallinnon puolesta, pitäisi puolustaa myös omia kulttuurisia arvojaan, mutta se ei kuitenkaan ole tehnyt minkäänlaista aloitetta ehdottaakseen mitään muuta aluetta, jolle eläintarha voitaisiin siirtää. Eläintarhassa työskentelee 18 omaa työntekijää ja lisäksi yrityksen ulkopuolisia työntekijöitä, ja näin ollen yhteensä arviolta 50 työntekijän tulevaisuudennäkymät ovat epävarmat työttömyyden riivaamassa kaupungissa. Tulevaisuus ei näytä valoisalta myöskään eläintarhan eläinten kannalta. Voisiko komissio - selvittää, pitääkö edellä esitetty paikkansa? - myös arvioida, olisiko paikallaan ottaa yhteyttä Napolin kaupunkiin ja viranomaisiin, joiden toimivaltaan asia kuuluu, eläintarhan säilyttämiseksi edes jollakin muulla alueella, ilman että siitä koituisi kustannuksia Napolin kaupungille? Margot Wallströmin komission puolesta antama (8. syyskuuta 2000) Komissio panee merkille parlamentin jäsenen huolestuneisuuden ongelmista, joita yhtiölle Giardino zoologico de Napoli aiheutuu vuokrasopimuksen päättymisestä. Valitettavasti komissiolla ei ole valtuuksia puuttua osakeyhtiön ja toisen yhtiön välistä kaupallista vuokrasopimusta koskevaan asiaan eikä se näin ollen voi ottaa yhteyttä Napolin kaupunkiin vaihtoehtoisen sijoituspaikan löytämiseksi eläintarhalle. Viime vuoden huhtikuussa annettiin neuvoston direktiivi 1999/22/EY(1) luonnonvaraisten eläinten pitämisestä eläintarhassa. Sen tavoitteena on luonnonvaraisten eläinten suojelu ja biologisen monimuotoisuuden säilyttäminen. Komissio voi puuttua kysyjän esille tuomaan asiaan ainoastaan tämän direktiivin perusteella. Jäsenvaltiot panevat direktiivin täytäntöön myöntämällä eläintarhoille lupia ja tekemällä tarkastuksia, mikä mahdollistaa eläintarhojen aseman vahvistamisen biologisen monimuotoisuuden suojelijoina. (1) EYVL L 94, 9.4.1999.